Document ID: 32008D0462

KOMISIJAS LĒMUMS
(2008. gada 16. jūnijs),
ar ko Bulgāriju, Slovākiju un Apvienoto Karalisti atbrīvo no pienākuma piemērot Padomes Direktīvu 66/401/EEK attiecībā uz Galega orientalis Lam.
(izziņots ar dokumenta numuru K(2008) 2664)
(Autentisks ir tikai teksts bulgāru, slovāku un angļu valodā)
(Dokuments attiecas uz EEZ)
(2008/462/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību (1) un jo īpaši tās 23.a pantu,
ņemot vērā Bulgārijas, Slovākijas un Apvienotās Karalistes iesniegtos pieprasījumus,
tā kā:
(1)
Saskaņā ar Direktīvu 66/401/EEK, ievērojot zināmus nosacījumus, Komisija var atbrīvot dalībvalsti no šajā direktīvā noteiktā pienākuma tirgoties ar lopbarības augu sēklām.
(2)
Bulgārija, Slovākija un Apvienotā Karaliste ir pieteikušās atbrīvojumam no pienākuma attiecībā uz Galega orientalis Lam.
(3)
Bulgārijā, Slovākijā un Apvienotajā Karalistē šīs sugas sēklas parasti nepavairo un netirgo. Turklāt Galega orientalis Lam. audzēšanai iepriekš minētajās valstīs ir nebūtiska ekonomiskā nozīme.
(4)
Kamēr ir spēkā šie nosacījumi, attiecīgās dalībvalstis ir jāatbrīvo no pienākuma piemērot Direktīvas 66/401/EEK noteikumus attiecībā uz minēto materiālu.
(5)
Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Bulgārija, Slovākija un Apvienotā Karaliste tiek atbrīvotas no pienākuma piemērot Direktīvu 66/401/EEK (izņemot 14. panta 1. punktu) attiecībā uz Galega orientalis Lam. sugu.
2. pants
Šis lēmums ir adresēts Bulgārijas Republikai, Slovākijas Republikai un Lielbritānijas un Ziemeļīrijas Apvienotajai Karalistei.
Briselē, 2008. gada 16. jūnijā

Labels: 17
3
6
18
15